15/09/2020 | Administración LocalMunicipal
Porto do Son
Aprobación provisional da modificación da ordenanza pola que se establecen as bases reguladoras das axudas para a inclusión social e a cobertura de situacións de necesidade social

ANUNCIO O Pleno do concello de Porto do Son, na súa sesión de data 22/05/2020, acordou a aprobación provisional da modificación da ordenanza pola que se establecen as bases reguladoras das axudas para a inclusión social e a cobertura de situacións de necesidade social (BOP n.º 88, do 11/05/2017). Unha vez transcorrido o período de 30 días de exposición publica sen que se presentaran reclamacións, e de confirmidade co disposto no artigo 49 da Lei 7/1985, do 2 de abril, elévase a definitivo o acordo ata entón provisional, de tal xeito que as modificacións introducidas na ordenanza son as seguintes:  Incluír o seguinte parágrafo no art.2. Obxecto e natureza quedando o resto do artigo como está: Estas axudas non consisten en prestacións de carácter periódico. Así, non é a finalidade das distintas convocatorias anuais que se efectúen ó amparo destas bases o acceso reiterado e continuado cada ano das mesmas persoas usuarias ás ditas axudas, xa que isto promovería situacións de cronificación e dependencia dos servizos sociais, o que estaría en contra da filosofía destas axudas: promover a autonomía e a inclusión das persoas usuarias. Deste xeito, en caso de solicitudes repetidas por parte das mesmas persoas usuarias nas distintas convocatorias, a/o traballadora/r social de referencia pode valorar a non idoneidade da concesión das ditas solicitudes, aínda que as persoas usuarias cumpran os requisitos económicos establecidos.  Art.5.1. Axudas para a alimentación básica e a hixiene persoal e doméstica, introdúcense os seguintes cambios quedando o resto redactado como está na actualidade: Onde pon: “Como norma xeral, o pago da axuda realizarase ao provedor, que deberá presentar factura no Concello de Porto do Son dentro dos prazos legais. Só en circunstancias excepcionais a axuda se lle pagará directamente á persoa usuaria, que debe presentar factura e xustificante de pago.” Quedará redactado do seguinte xeito: “O pago pode realizarse ó provedor, que deberá presentar factura no Concello de Porto do Son dentro dos prazos legais, ou á persoa usuaria, que debe presentar factura e xustificante de pago”. Onde pon: “Esta axuda pode ter unha duración máxima de tres meses. Periodicamente realizarase unha comprobación do consumo da persoa beneficiaria. Cando a utilización desta axuda non se axuste á normativa establecida nesta ordenanza reguladora dará lugar á súa perda, aínda que a contía concedida non fose gastada na súa totalidade”. Quedará redactado do seguinte xeito: “Esta axuda, con carácter xeral, terá unha duración máxima de tres meses. Non obstante, en casos excepcionais que serán valorados pola/o traballadora/r social (ausencia absoluta de ingresos económicos, previsión de obtención de ingresos nun breve período de tempo, etc.), pode ser prorrogada por outros tres meses máis. En ningún caso a axuda de alimentos pode superar os 6 meses de duración. A/o traballadora/r social de referencia realizará un seguimento do gasto efectuado pola persoa usuaria. Así, esta debe achegar o xustificante do gasto efectuado cada mes e a/o traballadora/r social emitirá un informe valorando a procedencia da continuidade da axuda por outro mes máis. Ademais, as/os profesionais de referencia da persoa usuaria levarán a cabo unha intervención de apoio e asesoramento no que respecta ó consumo efectuado, se fose preciso”. Onde pon: “No anexo I desta ordenanza recóllense os produtos e cantidades máximas ás que poden acceder as persoas beneficiarias desta axuda. En caso de axudas periódicas, estas cantidades son máximas para cada mes”. Quedará redactado do seguinte xeito: “No anexo I desta ordenanza recóllense unha orientación sobre os produtos e cantidades máximas ás que poden acceder cada mes as persoas beneficiarias desta axuda. Cando o/a traballador/a social de referencia realice a comprobación do gasto da persoa usuaria, a factura que esta presente debe axustarse o máis posible ó establecido no anexo I, tendo en conta as peculiaridades de cada persoa ou familia beneficiaria”.  Art.5.2. Axudas para vestiario básico introdúcense os seguintes cambios quedando o resto redactado como está na actualidade: Onde pon: “Como norma xeral, o pago da axuda realizarase ao provedor, que deberá presentar factura no Concello de Porto do Son dentro dos prazos legais. Só en circunstancias excepcionais a axuda se lle pagará directamente á persoa usuaria, que debe presentar factura e xustificante de pago.” Quedará redactado do seguinte xeito: “O pago pode realizarse ó provedor, que deberá presentar factura no Concello de Porto do Son dentro dos prazos legais, ou á persoa usuaria, que debe presentar factura e xustificante de pago”.  Art.5.3. Axuda para a atención dos gatos derivados da vivenda habitual introdúcense os seguintes cambios quedando o resto redactado como está na actualidade: Onde pon: “Como norma xeral, o pago da axuda realizarase ao provedor, que deberá presentar factura no Concello de Porto do Son dentro dos prazos legais. Só en circunstancias excepcionais a axuda se lle pagará directamente á persoa usuaria, que debe presentar factura e xustificante de pago.” Quedará redactado do seguinte xeito: “O pago pode realizarse ó provedor, que deberá presentar factura no Concello de Porto do Son dentro dos prazos legais, ou á persoa usuaria, que debe presentar factura e xustificante de pago. No caso de xustificante do gasto de aluguer aceptaranse: recibo ou declaración da/o propietaria/o ou xustificante de transferencia bancaria. No caso de xustificante do pago de cota hipotecaria aceptarase xustificante da entidade bancaria de ter efectuado do dito pago.” Onde pon: As axudas destinadas á cobertura dos conceptos dos puntos a) e b) poden ter unha duración máxima de tres meses. As axudas referentes aos conceptos do punto c) consistirán nun pago único. Quedará redactado do seguinte xeito: As axudas referentes aos conceptos do punto c) consistirán nun pago único. As axudas destinadas á cobertura dos conceptos dos puntos a) e b) poden ter unha duración máxima de tres meses. Non obstante, exceptúase desta duración os expedientes acollidos ó Convenio entre a FEGAMP e as empresas subministradoras de enerxía para a protección das persoas e familias en situación de vulnerabilidade ou urxencia social xa que, neste caso, o Concello poderá asumir a contía total da débeda da persoa solicitante, se a dispoñibilidade orzamentaria o permite. Tamén se cubrirá o enganche no caso de corte por no pagamento, neste caso pagrase a contía que esixa a compañía subministradora. No caso de adquisición de equipamento para a vivenda habitual establécense dúas condicións: 1.–Non se poderá pedir axuda para o mesmo concepto (o mesmo moble ou electrodoméstico,) ata pasados un mínimo de 5 anos. Por exemplo: se unha persoa recibe unha axuda un ano para mercar un frigorífico, non podería acceder a unha axuda para frigorífico ata pasados 5 anos, non obstante, si podería acceder a unha axuda para mercar unha lavadora, un quentador de auga… 2.–En caso de pasamento da persoa que recibiu a axuda e non convivise con ninguén ou en caso de que deixase de necesitar o dito equipamento, a persoa usuaria ou as persoa herdeiras deben devolver o equipamento mercado coa axuda municipal ó concello se non se superaron os 5 anos dende a súa adquisición.  Art.5.4. Axudas para gastos de aloxamento nun lugar alternativo e temporal introdúcense os seguintes cambios quedando o resto redactado como está na actualidade: Onde pon: “Como norma xeral, o pago da axuda realizarase ao provedor, que deberá presentar factura no Concello de Porto do Son dentro dos prazos legais. Só en circunstancias excepcionais a axuda se lle pagará directamente á persoa usuaria, que debe presentar factura e xustificante de pago.” Quedará redactado do seguinte xeito: “O pago pode realizarse ó provedor, que deberá presentar factura no Concello de Porto do Son dentro dos prazos legais, ou á persoa usuaria, que debe presentar factura e xustificante de pago”. Onde pon: “A duración máxima do aloxamento é de cinco días naturais.” Quedará redactado do seguinte xeito: “A duración máxima do aloxamento virá determinada pola valoración da necesidade realizada polo/a traballador/a social de referencia e pola dispoñibilidade orzamentaria determinada en cada convocatoria”.  Art.5.5. Axudas para gastos farmacéuticos e de saúde introdúcense os seguintes cambios quedando o resto redactado como está na actualidade: Onde pon: “Como norma xeral, o pago da axuda realizarase ao provedor, que deberá presentar factura no Concello de Porto do Son dentro dos prazos legais. Só en circunstancias excepcionais a axuda se lle pagará directamente á persoa usuaria, que debe presentar factura e xustificante de pago.” Quedará redactado do seguinte xeito: “O pago pode realizarse ó provedor, que deberá presentar factura no Concello de Porto do Son dentro dos prazos legais, ou á persoa usuaria, que debe presentar factura e xustificante de pago”.  Art.5.6. Axudas para gastos de desprazamento introdúcense os seguintes cambios quedando o resto redactado como está na actualidade: Onde pon: “Como norma xeral, o pago da axuda realizarase ao provedor, que deberá presentar factura no Concello de Porto do Son dentro dos prazos legais. Só en circunstancias excepcionais a axuda se lle pagará directamente á persoa usuaria, que debe presentar factura e xustificante de pago.” Quedará redactado do seguinte xeito: “O pago pode realizarse ó provedor, que deberá presentar factura no Concello de Porto do Son dentro dos prazos legais, ou á persoa usuaria, que debe presentar factura (se é posible) ou o tícket do transporte público e xustificante de asistencia ó servizo que ocasionou a necesidade de desprazamento”. Engádese no citado artigo 5.6 un apartado final: Procedemento abreviado No caso de persoas das que se teña acreditada a súa situación de precariedade económica e que precisen realizar certos desprazamentos (urxentes, esporádicos, de escaso custe…), levarase a cabo un procedemento abreviado onde a persoa usuaria só achegará solicitude da axuda e xustificante do motivo do desprazamento (cita médica, citación xudicial, etc.). O/a traballador/a social emitirá un breve informe sobre a procedencia ou non da concesión desta axuda (se esta/e profesional o precisase, podería requirir documentación complementaria). No caso de que a valoración sexa favorable, a esta persoa faráselle entrega dos bonos de viaxe que precise e que estarán a disposición dos/as traballadores/as sociais municipais. Posteriormente a persoa usuaria achegará xustificación de ter acudido ou cumprido co motivo do desprazamento. No caso de que non o fixese, implicaría a imposibilidade de acceder a outra axuda similar. Este procedemento especial só se contemplaría para os desprazamentos entre Noia e Ribeira.  Art.5.7. Axudas escolares introdúcense os seguintes cambios quedando o resto redactado como está na actualidade: Onde pon: “Como norma xeral, o pago da axuda realizarase ao provedor, que deberá presentar factura no Concello de Porto do Son dentro dos prazos legais. Só en circunstancias excepcionais a axuda se lle pagará directamente á persoa usuaria, que debe presentar factura e xustificante de pago.” Quedará redactado do seguinte xeito: “O pago pode realizarse ó provedor, que deberá presentar factura no Concello de Porto do Son dentro dos prazos legais, ou á persoa usuaria, que debe presentar factura e xustificante de pago”.  Art.7. Procedemento introdúcense os seguintes cambios quedando o resto redactado como está na actualidade: 1) Valoración económica: substitúese o cadro polo seguinte: Onde pon: “Tamén se terá en conta o pago de alugamentos ou hipoteca relativos unicamente á vivenda habitual, de xeito que, nas solicitudes de familias que teñan estes gastos, descontaranse do cómputo dos ingresos familiares ata un máximo de 200 € mensuais. Achegarase documentación acreditativa”. Quedará redactado do seguinte xeito: “Tamén se terá en conta o pago de alugamentos ou hipoteca relativos unicamente á vivenda habitual, de xeito que, nas solicitudes de familias que teñan estes gastos, descontaranse do cómputo dos ingresos familiares ata un máximo de 300 € mensuais. Achegarase documentación acreditativa”.  Art.7.5. Resolución introdúcense os seguintes cambios quedando o resto redactado como está na actualidade: Onde pon: “O prazo para ditar resolución será de 15 días dende a proposta de resolución” Quedará redactado do seguinte xeito: “O prazo para ditar resolución será de cinco (5) días dende a proposta de resolución”. Onde pon: “O procedemento, dende o seu inicio ata a súa resolución, non debe superar o período de 45 días naturais, excepto nos casos en que houbese un requirimento de emenda de documentación, en tal caso o prazo non poderá exceder dos tres meses”. Quedará redactado do seguinte xeito: “O procedemento, dende o seu inicio ata a súa resolución, non debe superar o período de 45 días naturais, excepto nos casos en que houbese un requirimento de emenda de documentación, en tal caso o prazo non poderá exceder dos dous (2) meses”.  Art.7.6. Formas de pago introdúcense os seguintes cambios quedando o resto redactado como está na actualidade: Onde pon: “O pagamento das axudas en diñeiro realizaranse, con carácter xeral, unha vez aprobada a conta xustificativa. Nos supostos de urxencia que sexan valorados deste xeito polo departamento de Servizos Sociais, poderase realizar con carácter previo o pagamento anticipado, sen necesidade de esixir garantía”. Quedará redactado do seguinte xeito: “Tendo en conta a natureza e finalidade destas axudas, realizarase, con carácter xeral, o pagamento anticipado, sen necesidade de esixir garantía. Nos casos en que sexa posible realizarase o pagamento unha vez aprobada a conta xustificativa”.  Art.9. Revogación da axuda e reintegro do pago introdúcense os seguintes cambios quedando o resto redactado como está na actualidade: Introdúcese o seguinte párrafo final: No caso de que a persoa usuaria non cumpra coa obriga de reintegran o importe das axudas económicas indebidamente percibidas, non poderá acceder no futuro a ningunha axuda regulada ó amparo destas bases.  Introdúcese o seguinte artigo non regulado anteriormente: art.10. Trámite de emerxencia social. Nos casos de necesidade urxente e inaprazable, debidamente acreditada, nos que polas especiais circunstancias que concorren a concesión da axuda para a inclusión social e a cobertura de situacións de necesidade social (AISENS) non se poida demorar máis de 48 horas a contar dende a solicitude do interesado/a ou dende que os servizos sociais do concello detectaran a situación de emerxencia, poderase aplicar o trámite de emerxencia social. Este trámite caracterizase pola simplificación dos trámites, quedando o procedemento reducido aos seguintes: 1.–Presentación da solicitude e anexos asinados pola persoa que demanda a axuda ou informe dos servizos sociais solicitando a concesión da axuda.2.–Informe favorable dos servizos sociais no caso de non terse solicitado de oficio a concesión da axuda.3.–Certificado de existencia de crédito.4.–Declaración da emerxencia e concesión da axuda mediante decreto de alcaldía.5.–A persoa que demanda a axuda ten que achegar no prazo máximo dun mes a documentación xustificativa á que se refire o artigo 7.2 desta ordenanza, así como a documentación xustificativa á que se refire o artigo 7.7 desta ordenanza. A concesión da axuda deberá estar resolta nun prazo non superior a 48 horas. Este procedemento poderase empregar para a concesión de calquera das axudas recollidas no artigo 5 desta ordenanza, tanto en especie como en diñeiro.”  Disposición derrogatoria Onde pon: Queda derrogada a Ordenanza reguladora das axudas de emerxencia social do Concello de Porto do Son, así como todas as disposicións anteriores que se opoñan ou contradigan o contido da presente ordenanza Quedará redactado do seguinte xeito: Queda derrogada a Ordenanza reguladora das axudas de emerxencia social do Concello de Porto do Son, regulamento de axuda de alimentos do concello de Porto do Son (BOP n.º 56, do 2 novembro 2011) coa súa modificación (BOP n.º 52 de 15/05/2013), así como todas as disposicións anteriores que se opoñan ou contradigan o contido da presente ordenanza Porto do Son, 7 de agosto de 2020. O alcalde Asdo.: José Luis Oujo Pouso